RERUM NATURALIUM IN LUSITÂNIA CULTORES 



Félix Antonius de Brito Capello 



Quoniam in primo hujus operis volumine, duobus abhinc 

 annis edito, totam seriem auspicaturi, vitam Felicis de Avellar 

 Brotero, viri naturalis philosophiae peritissimi, vulgavimus, 

 rem doctis non ingratam facturos nos credidimus, huic tertio 

 volumini Felicis Antonii de Brito Capello vitam inserentes; 

 quippe qui singulari assiduitate et diligentia, qua nonnullas 

 naturae regiones, vel alienis pedibus intactas primus perlu- 

 stravit, vel certe aliis jam non ignotas ipse accuratius explo- 

 rava, si minus illius summi viri Broteri laudem attigit, profecto 

 inter nostrates earumdem scientiarum cultores non mediocrem 

 locum obtinuerit. Sed est ab initio ordiendum. 



Pater ejus, Félix Antonius Gomes Capello, tertium a mili- 

 tari tribuno imperii gradum tenuit; quem qui tenent militiae 

 pedestris majores a lusitanis dicuntur. Is uxorem duxit D. Guil- 

 lielminam Amaliam de Brito Capello, ex qua Félix noster 

 natus est in oppido Peninsulae, iv non. mart. anni mdcccxxviii. 

 Qui cum in non. sept. anni mdcccxlvi, aetatis duodevicesimum 

 egressus, stipendia facere coepisset, essetque in discendi ludo, 

 quem Scholam Polytechnicam appellant, et in exercitus Gym- 

 nasio versatus, curriculum studiorum, queis licet pedestrem 

 militiam exercentes imbui, transegit ix cal. quintil. anni mdcccli. 



Anno autem mdcccliv, privatus (missionem enim paucis ante 

 mensibus impetraverat) in Capitis \ r iridis insulas profectus, 

 domicilium ibi collocavit; donec, triennio post, in pátrias .sedes 



